ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1576/2015 (102258/2015), за набавку добара – млински одливци - делови, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Захтевани рок испоруке добара (страна 10/53 конкурсне документације) посебно за прву четвртину елемената - 30 дана од дана потписивања уговора, не може да испоштује ниједан понуђач који нема већ уграђене моделе за сваку од 32 ставке из техничке спецификације. Рок од 30 дана за прву четвртину елемената свих ставки преедмета јавне набавке у равноправној тржишној утакмици, без претходног имања урађених модела за захтеване ставке није могуће испоштовати. Предлажемо да наручилац изврши измену конкурсне документације у вези са задатим роком испоруке на тај начин што ће именити рок за испоруку.

**ОДГОВОР 1:**

Наручилац усваја примедбу и измениће рок испоруке у конкурсној документацији.

**ПИТAЊE 2:**

Додатни услов да понуђач располаже неоходним пословним капацитетом: „да је у последње 3 године (2012., 2013. и 2014.) понуђач уговорио и реализовао најмање пет референтних набавки, које подразумевају испоруку добара која су предмет ове ЈН, минимална вредност једне референтне набавке подразумева уговор чија вредност износи 15.000.000,00 и више“, је дискриминишући. Овако постављен услов је дискриминишући за понуђаче који у наведене три године испоручили предмет јавне набавке у износу много већем од захтеваних 75.000.000,00 динара, али не кроз три уговора чија појединачна врдност не може бити мања од 15.000.000,00 динара како је захтевано конкурсном документацијом, већ кроз један уговор. Начин на који је дефинисан наведени додатни услов није у логичкој вези са суштином садржаја – показатења пословног капацитета, јер фаворизује понуђаче који су у наведене три године имали већи број уговора са наведеним мањим износима, а дискриминише понуђаче који су у истом временском периоду испоручили много већи и обим и финансијску вредност предмета јавне набавке од захтеваног, али на основу само једног уговора. Предлажемо Наручиоцу да не ограничава пословни капацитет понуђача бројем уговора, већ укупним приходом од испоруке предмета јавне набавке у задатом временском периоду.

**ОДГОВОР 2:**

Наручилац усваја примедбу и извршиће измену конкурсну документације.

**ПИТАЊЕ 3:**

Доказ број 1 којим се доказује испуњеност пословног капацитета – Попуњен, потписан и оверен образац – Потврда о референтним набавкама - испорученим добрима, није у логичкој и законитој вези са НАПОМЕНОМ наручиоца на Обрасцу број 7 према којој наручилац као референтног Наручиоца не третира било ког купца, већ супротно услову и доказу са стране 29/51 референтниом наручиоцем сматра само крајњег корисника. У конкретном случају то значи да осим ливница и термоелектрана, други правни облици немају шта да раде на обезбеђивању његових потреба, односно ту за трговце нема никаквог места. Из наведених разлога предлажемо да Наручилац изврши измену конкурсне документације, односно да избрише напомену на Обрасцу број 7 и да допусти да се уместо захтеване потврде може доставити и потврда на меморандуму референтног купца, која ће у свом садржају имати све захтеване податке из Потврда купца.

**ОДГОВОР 3:**

Наручилац усваја примедбу и извршиће измену конкурсну документације.

.

**ПИТАЊЕ 4:**

Доказ број 2 којима се доказује поседовање неопходног пословног капацитета - Копије Уговора нису адекватне, јер понуђач само са једним уговором може да докаже да располаже неопходним пословним капацитетом.

**ОДГОВОР 4:**

Наручилац остаје при захтевима из конкурсне документације.

**ПИТАЊЕ 5:**

Заједничка понуда (страна 32 и 33/53 конурсне документације) са образложењем да „Уколико група понуђача поднесе заједничку понуду, сваки учесник у заједничкој понуди мора да испуњава услове наведене под редним бројем од 1. до 4 овог обрасца, и остале услове наведене под редним бројем од 5. и 6. овог обрасца.“, без навођења оправданих разлога због чега се додатни услови не могу доказивати солидарно у заједничкој понуди, додатно ограничавају конкуренцију међу потенцијалним понуђачима, а заједничку понуду искључују из опције, јер само једна ливница у Србији испуњава додатне услове под бројем 5 до 6. Са наведеним у вези, наведена клаузула у поднаслову Заједничка понуда је у супротности са одредбом члан 81 став 2 ЗЈН, а непосредно и посредно у супротности и са основним начелима јавних набавки (члан 9. 10 и 12 ЗЈН). Захтев да се додатни услов под редним бројем 6 не може испуњавати солидарно није у логичкој и правној вези са чланом 81 став 2 ЗЈН. Предлажемо да Наручилац измени конкурсну документацију, јер ће у супротном добити само једну понуду.

**ОДГОВОР 5:**

Наручилац усваја примедбу и извршиће измену конкурсну документације.

КОМИСИЈА

\_\_\_\_\_\_\_\_\_\_\_\_-члан/заменик члана

(име/презиме)

\_\_\_\_\_\_\_\_\_\_\_\_-члан/заменик члана

(име/презиме)

\_\_\_\_\_\_\_\_\_\_\_\_-члан/заменик члана

(име/презиме)